Օքսանա Պետրուսենկո

Օքսանա Անդրեևնա Պետրուսենկո (, իսկական անունը՝ Քսենյա Անդրեևնա Բորոդավկինա, ), ուկրաինացի խորհրդային երգչուհի (կոլորատուրային սոպրանո)։ ՈւԽՍՀ ժողովրդական արտիստուհի (1939)։

Կենսագրություն 
Ծնվել է 1900 թվականի փետրվարի 5-ին (նոր տոմարով փետրվարի 17-ին) Բալակլեյա քաղաքում (այժմ՝ Ուկրաինայի Խարկովի մարզ) Անդրեյ և Մարիա Իվանովնա Բորոդավկինների ընտանիքում։ Սակայն արխիվային փաստաթղթերի վերջին տվյալներով Օքսանա Պետրուսենկոյի հայրենիքը Սևաստոպոլ քաղաքն է։

Մահացել է  1940 թվականի  հուլիսի 15-ին Կիևում, թաղված է Բայկովո գերեզմանատանը։

Աշխատանքի վայրեր 
 1918-1925 թվականներին՝ Խերսոն և Կիևի օպերայի և բալետի թատրոն
 1927-1929 թվականներին՝ Կազան
 1929-1931 թվականներին՝ Սվերդլովսկ
 1931-1934 թվականներին՝ Սամարա
 1934-1940 թվականներին՝ Կիևի օպերայի և բալետի թատրոն

Պարգևներ 
 «Պատվո նշան» շքանշան (1936)

Հիշատակ 
 Կիևում գտնվող նրա տան վրա տեղադրված է հուշատախտակ
 2000 թվականին  թողարկվեց Օքսանա Պետրուսենկոյին նվիրված Ուկրաինայի փոստային դրոշմանիշ
 2010 թվականին Ուկրաինայի Ազգային բանկի կողմից թողարկվեց 5 գրիվնայանոց հուշադրամ՝ նվիրված Պետրուսենկոյին
 Երգչուհու անունով է կոչվում Կրամատորսկ քաղաքի փողոցներից մեկը
 Երգչուհու անունով է կոչվում Լվովի փողոցներից մեկը
 Երգչուհու անունով է կոչվում Լուգանսկի փողոցներից մեկը
 2010 թվականին Սևաստոպոլի Ա. Լունաչարսկու անվան ռուսական դրամատիկական թատրոնի շենքի վրա տեղադրվեց հուշատախտակ։ Տեղական իշխանությունները որոշեցին այն չվերականգնել։  
 2008 թվականից մինչև  2013 թվականը Սևաստոպոլում անցկացվում էին Օ. Պետրուսենկոյի անվան օպերային երգեցողության ֆեստիվալ։ 
 Կազանում Կարիմ Տինչուրինի անվան թատրոնի շենքի վրա տեղադրված է հուշատախտակ երեք լեզուներով, թաթարերեն, ռուսերեն և ուկրաիներեն։ Ռուսական տարբերակում գրված է «Այս շենքում 1927-1929 թվականներին երգել է Ուկրաինայի  ժողովրդական արտիստուհի Օքսանա Պետրուսենկոն»։

Ստեղծագործություն 
Եղել է Պ. Կ. Սակսագանսկիի աշակերտուհին։
Պետրուսենկոն ուկրաինական վոկալի դպրոցի ներկայացուցիչ էր։ Տիրապետում էր մեծ ձայնածավալի զրնգուն, արտահայտիչ ձայնի և վառ դրամատիկական տաղանդի։ Կատարում էր դերերգեր ուկրաինական ազգային օպերաներում, ինչպես նաև ռուսական դասական օպերաներում։ Ելույթներ էր ունենում, որպես համերգային երգչուհի, կատարում էր ուկրաինական ազգային երգեր։ 
 
Նրա մասին Իվան Կոզլովսկին ասել է.

Սկավառակագրություն 
 Օքսանա Պետրուսենկոյի սկավառակագրության վերաբերյալ տեղեկատվությունը տեղակայված է  Russian-Records.com կայքում
 1961 թվականին «Մելոդիա» համամիութենական ընկերությունը թողարկեց «Ուկրաինական երգերի շարքը Օքսանա Պետրուսենկոյի կատարմամբ» սկավառակը
 1973 թվականին  թողարկվեց «Երգում է Օքսանա Պետրուսենկոն» երկրորդ  մեծ սկավառակը

Գրականություն 
 Брега Г. С. Петрусенко Оксана Андріївна // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. - К. : Наук. думка, 2011. - Т. 8 : Па - Прик. - С. 197. - ISBN 978-966-00-1142-7.
 Жадько В. Некрополь на Байковій горі.-К.,2008.-С.152-156,272.
 Жадько В. Український некрополь.-К.,2005.-С.261.
 Жадько В. Байковий некрополь.-К..2004.-С.84,86,88.
 Мистецтво України: Біографічний словник. - К., 1997. - С. 471-472.
 Кагарлицький М. Ф. Оксана Петрусенко: Біографічна повість. - К.: Молодь, 1983. - 256 с. - (Серія біографічних творів «Уславлені імена»).
 Кагарлицький М. Ф. Легендарна Оксана Петрусенко. - К., 2007.

Ծանոթագրություններ

Աղբյուրներ 
 Петрусенко Оксана Андреевна - статья из Большой советской энциклопедии. 
 «Украинский соловейко» Оксана Петрусенко

Ուկրաինացի երգչուհիներ
ՈւԽՍՀ ժողովրդական արտիստներ
Ուկրաինական ԽՍՀ ժողովրդական արտիստներ
Անձինք նամականիշերի վրա
20-րդ դարի օպերային երգիչներ
Խորհրդային օպերային երգիչներ և երգչուհիներ